Prasarita Padottanasana

Asana o fewn ioga yw Prasarita Padottanasana (Sansgrit: प्रसारित पादोत्तानासन, IAST: Prasārita Pādottānāsana) neu Safiad Eithafol ar Led ac Ymlaen. Asana sefyll ydyw mewn gwirionedd a chaiff ei ddefnyddio  mewn modern ioga fel ymarfer corff .

 Geirdarddiad 
Daw'r enw o'r Sanskrit Prasārita (प्रसारित) sy'n golygu "lledaenu allan", Pada (पाद) sy'n golygu "troed", Uttan (उत्तान) sy'n golygu "estynedig", ac Asana (नत), sef 'osgo neu siâp y corff'.

Nid yw'r ystum i'w gael mewn testunau ioga hatha canoloesol. Fe'i disgrifir yn yr 20g gan Krishnamacharya yn y cyfrolau Ioga Makaranda ac Yogasanagalu, a hefyd ganPattabhi Jois yn ei Ashtanga Vinyasa Yoga, a BKS Iyengar yn ei Light on Yoga.

 Disgrifiad 
Mae hwn yn ystum, neu asan sefyll gyda'r traed yn llydan ar led, a'r corff wedi'i blygu ymlaen ac i lawr nes fod y pen yn cyffwrdd â'r ddaear a gosodir y dwylo'n fflat ar y ddaear, gyda blaenau'r bysedd yn gyflin â'r sodlau, a'r breichiau wedi'u plygu ar ongl sgwâr.

 Amrywiadau 
bawd|290x290px|Parivritta Prasarita Padottanasana, yr amrywiad tro
bawd|chwith|Amrywiad
Yn Ioga ashtanga vinyasa, nodir pedair ffurf amrywiol ar yr asana, a ystyrir yn sylfaenol i'r arddull hon o ioga. Gellir gosod pâr o flociau ioga o dan y dwylo i ganiatáu i'r rhai sydd â llinynnau traed tynn gyflawni'r ystum heb gymaint o straen.

Yr amrywiad tro (neu cylchdro) o'r ystum yw Parivritta Prasarita Padottanasana. Nid yw safle'r coesau wedi newid, ond mae'r corff yn cael ei gylchdroi fel bod un llaw ar y llawr, tra bod y fraich arall, yn union uwchben y llaw honno, yn pwyntio'n syth i fyny, Dylai'r iogi ganolbwyntio ar bwynt naill ai i'r ochr neu i fyny.

Ffurf lledorweddol yr asana yw Supta Konasana.

 Cyfeiriadau 

Categori:Asanas pygu mlaen
Categori:Asanas sefyll